stanford-oval/wikipedia huggingface dataset:
Epäillyt (peli)

| Epäillyt |
| --- | --- |

Pelaajia:  2–4
Ikäsuositus:  9+
Pelin kesto:  45–60 minuuttia
 BoardGameGeek 
Epäillyt on Kimmo Sorsamon suunnittelema ja Competon vuonna 2009 julkaisema, 1930-luvun Helsinkiin sijoittuva lautapeli. [lähde? ] Pelissä ratkotaan maineikkaan liikemiehen Edvard Falkin murhamysteeriä. Pelaajien on tarkoitus selvittää kolme syyllistä kahdestatoista epäillystä ja ehtiä pidättämään syylliset ennen kilpailijoitaan.
Pelin alussa pelaajat pyrkivät saamaan mahdollisimman paljon tietoa syyllisistä vihje- ja alibilaattoja keräämällä. Mitä pidemmälle peli etenee, sitä tärkeämmäksi keinoksi syyllisten selvittämisessä muodostuu tiedonvaihto muiden pelaajien kanssa. Peli huipentuu loppuratkaisuun, jossa jokainen pelaaja pyrkii päättelemään syylliset ja viemään omat kolme yksityisetsiväänsä syyllisten luo ennen kilpailijoitaan.
Aiheesta muualla

Pelin arvostelu Lautapeliopas.fi-sivustolla
Emden (F221)

| Emden |
| --- | --- |
 Emden

Aluksen vaiheet
Rakentaja:  Stülcken-Werft, Hampuri
Kölinlasku:  15. huhtikuuta 1958
Laskettu vesille:  21. maaliskuuta 1959
Palveluskäyttöön:  24. lokakuuta 1961
Poistui palveluskäytöstä:  23. syyskuuta 1983
Loppuvaihe:  myyty Turkille TCG Gemlik
Tekniset tiedot
Uppouma:  2 090 t (standardi) 2 750 t (kuormattu)
Pituus:  105 m (vesiraja) 109,8 m (kokonaispituus)
Leveys:  11,0 m
Syväys:  4,6 m
Koneteho:  2 × Brown Boveri & Cie -kaasuturbiinia, á 24 000 hv (8 832 kW)
Nopeus:  32 solmua
Miehistöä:  238
Aseistus
Aseistus:  2 × 100 mm tykkiä 4 × Breda 40 mm/70 Mod 58 II MDL -ilmatorjuntatykkiä 2 × Bofors 40 mm/L70 Mod 58 2 × Bofors 375 mm sukellusveneentorjuntaheitintä 4 × 533 mm torpedoputkea syvyyspommit ja merimiinat
Emden (runkonumero F221) oli Saksan liittotasavallan laivaston Köln-luokan fregatti.
Valmistus

Alus tilattiin Hampurista Stülcken-Werftiltä, missä köli laskettiin 15. huhtikuuta 1958. Alus laskettiin vesille 21. maaliskuuta 1959 ja otettiin palvelukseen 24. lokakuuta 1961.
Palvelus

Alus poistettiin palveluksesta 23. syyskuuta 1983 ja luovutettiin Turkille, joka liitti sen laivastoonsa nimellä TCG Gemlik.
Epolettikaijat

| Epolettikaijat |
| --- | --- |
 Epolettikaija (Aprosmictus erythropterus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Alaheimo::  Psittacinae
Suku::  Epolettikaijat Aprosmictus  Gould, 1843
Katso myös
   Epolettikaijat Wikispeciesissä   Epolettikaijat Commonsissa 
Infobox OKNimi-testi OK: 
Epolettikaijat (Aprosmictus) on kaijojen heimoon kuuluva lintusuku.
Epolettikaijoihin (Aprosmictus) kuuluvia lajeja

Epolettikaija (Aprosmictus erythropterus)
Timorinepolettikaija (Aprosmictus jonquillaceus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Epáno Mýloi

| Epáno Mýloi> Επάνω Μύλοι |
| --- | --- |
 Epáno Mýloin arkeologista aluetta.
Sijainti
 Epáno Mýloi
Koordinaatit:  36°55′54″N, 25°35′43″E
Valtio:  Kreikka
Paikkakunta:  Koufonísi, Náxos ja Pienet Kykladit, Etelä-Egean saaret
Historia
Tyyppi:  hautausmaa
Ajanjakso:  noin 2800–2300 eaa.
Kulttuuri:  kykladinen kulttuuri
Aiheesta muualla
  Epáno Mýloi Commonsissa 
Infobox OKNimi-testi OK: 
Epáno Mýloi (kreik. Επάνω Μύλοι, myös Epáno/Káto Míli, Επάνω/Κάτω Μίλι) on kykladisen kulttuurin aikaisen hautausmaan arkeologinen kohde Koufonísin saarella Kreikassa. Se sijaitsee aivan Koufonísin kylän länsipuolella. Alue on saanut nykyisen nimensä sen vanhoista tuulimyllyistä.
Epáno Mýloin arkeologista aluetta.
Hautausmaa on ajoitettu varhaiselle kykladiselle kaudelle II (EC II) noin 2800–2300 eaa. Paikan löydöt ovat Náxoksen arkeologisessa museossa.
Aiheesta muualla

Kuvia tai muita tiedostoja aiheesta Epáno Mýloi Wikimedia Commonsissa
Erbil (maakunta)

| Erbilin maakunta Hewlêr; أربيل‎, Arbīl |
| --- | --- |

 Sijainti
Valtio:  Irakin Kurdistan/ Irak
Hallinto:  
 – hallinnollinen keskus:  Erbil (36.1912°N, 44.0092°E)
Pinta-ala  ():  15 074 km²
Väkiluku (2013)  ():  1 530 722
HDI (2012):  0,751
Lyhenteet:  
 – ISO 3166:  IQ-AR
 
hawlergov.org/en/
 (englanniksi) 
Erbil tai Arbil (kurdiksi  Parêzgeha Hewlêr, پارێزگای ھەولێر‎, arab. محافظة أربيل‎‎, Muḥāfażah Arbīl) on Irakin pohjoisosassa, Kurdistanin autonomisella alueella sijaitseva kuvernoraatti (maakunta). Se kattaa 15 074 neliökilometriä eli 3,5 prosenttia Irakin pinta-alasta. Kuvernoraatin hallintokeskus on Erbilin kaupunki, joka sijaitsee linnuntietä noin 320 kilometriä Irakin pääkaupunki Bagdadista pohjoiseen. Maakunta on nimetty pääkaupunkinsa mukaan. Erbilin kaupunki on maailman vanhimpia; sitä on asuttu yhtäjaksoisesti yli 6 000 vuotta. Erbilin linnoitettu keskusta on listattu osaksi maailmanperintöä.
Kuvernoraatin väkiluku oli vuoden 1997 väestönlaskennassa 1 095 992. Vuonna 2013 asukkaita arvioitiin olevan 1 530 722 (4,8 % Irakin väestöstä). Väestöstä 83,2 prosenttia asui kaupungeissa ja 16,8 prosenttia maaseudulla. Etnisesti kurdit ovat keskeisessä asemassa; huomattaviin vähemmistöihin kuuluvat Irakin assyrialaiset, arabit ja turkmeenit.
Kuvernoraatin piirikuntajako. Kuvassa lounaisimpana näkyvän Makhmurin piirikunnan asemasta kiistellään Erbilin ja Ninawan kuvernoraattien välillä, joten sen väestöä ole luettu mukaan maakunnan väkilukuun.
Kuvernoraatti jakautuu yhdeksään piirikuntaan (kun kiistanalaista Makhmurin (Makhmoor) piirikuntaa ei lasketa mukaan):
Choman (2 % väestöstä),
Dashti Hawler (12 %),
Erbil (52 %),
Khabat (6 %),
Kuwaisinjaq (6 %),
Mergasoor (3 %),
Rawandoz (1 %),
Shaqlawa (8 %), ja
Soran (10 %).
Erbil on muun Irakin Kurdistanin tavoin korkean tulotason seutua. Keskimääräinen bruttokansantulo henkeä kohden (PPP) oli 23 521 Yhdysvaltain dollaria vuonna 2012. Tämä vastasi tuolloista Portugalin tai Slovenian keskimääräistä tulotasoa. Väestön kehitystasoa vuonna 2012 kuvaava inhimillisen kehityksen indeksi oli 0,751 (korkea, tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli vuonna 2011 noin kaksi prosenttia väestöstä. Tilanne heikkeni jonkin verran edelliseen, vuoden 2007 tarkasteluun verrattuna. Joissain piirikunnissa köyhyysarajaa niukemmin eli yli 5 % väestöstä ja toisissa vain noin 1 %. Kuvernoraatin köyhien osuus on kuitenkin Irakin pienimpiä (keskimäärin irakilaisita 11,5 % eli köyhyysrajaa vähemmällä vuonna 2011).
Iranin Kurdistanin kuuluisimmat vuoristot sijaitsevat Erbilin maakunnassa. Siellä on useita matkailijoita kiinnostavia historiallisia paikkoja ja monumentteja. Historiallinen Erbilin kaupunki kiinnostaa myös ostosmatkailun ja palvelutarjonnan merkeissä. Palvelualat työllistävät 79 prosenttia työllisistä, teollisuus 15 prosenttia ja maatalous 6 %. Erbil on kauppakeskus, jota kautta monet Irakiin tuotavat materiaalit saapuvat maahan. Maakunnan maatalous tuottaa vehnää, kauraa, hedelmiä (viinirypäleet, granaattiomenat, päärynät, omenat, pähkinät). Maaperän rikkauksiin kuuluvat maaöljy, erilaiset mineraatit ja malmit, kalkkikivi ja marmori.
Aiheesta muualla

Kuvia tai muita tiedostoja aiheesta Erbil (maakunta) Wikimedia Commonsissa
Dominique Soguel, Christian Science Monitor: ISIS Is Terrorizing Areas Of Iraq It Doesn't Control (26.8.2014) (englanniksi) (businessinsider.com)
Erin Banco: Safe Haven From ISIS: Erbil, in Iraqi Kurdistan, Keeps Jihadists Out, Refugees In (15.6.2014) (englanniksi) (ibtimes.com)
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Deformed Future // Genetic Nightmare

| Deformed Future // Genetic Nightmare Carnophage |
| --- | --- | --- |

Studioalbumin tiedot
 Äänitetty : joulukuu 2007, Studio Midasin Kulagi
 Julkaistu: 26. elokuuta 2008
 Tuottaja(t): Carnophage
 Tyylilaji: brutaali death metal tekninen death metal
 Kesto: 33.35
 Levy-yhtiö: Unique Leader Records
Carnophagen muut julkaisut
|   | Deformed Future // Genetic Nightmare 2008 | Monument 2016 |
Deformed Future // Genetic Nightmare on turkkilaisen death metal -yhtyeen Carnophagen esikoisalbumi. Se julkaistiin vuonna 2008 levymerkillä Unique Leader Records.
Kappaleet

Deformed Future//Genetic Nightmare – 4.48
Bone Nails – 3.04
Harmlessly Eaten – 3.05
Blood Commander – 5.22
No One Forgotten – 4.42
Corpsefield – 3.54
Clandestine Depravity – 4.19
Anomalistic Resurrection – 4.21
Kokoonpano

Oral Akyol – laulu
Berkan Başoğlu – kitara
Mert Kaya – soolokitara
Bengi Öztürk – bassokitara
Onur Özçelik – rummut
Kokoonpano > Muut tekijät

Erkan Tatoğlu – äänittäjä, miksaaja, masteroija
Pär Olofsson – kansikuva
Ozan Yıldırım – layout, grafiikka (kansilehtinen)
Hasan Cemal Sargın – valokuvat
Aybars Altay – logo
Arvostelut

Metal Crypt: 5/5
Sea of Tranquility: 3.5/5
Aiheesta muualla

Albumi Deformed Future // Genetic Nightmare Encyclopaedia Metallum -sivustolla (englanniksi)
Deformed Future // Genetic Nightmare discogs.com -sivustolla
Ernie Russell

Ernie Russell
Ernest Russell (21. lokakuuta 1883 Montreal, Quebec – 23. helmikuuta 1963) oli kanadalainen ammattilaisjääkiekkoilija, joka pelasi Montreal HC:ssa ja Montreal Wanderersissa.
Ernie Russell oli Wanderersin Stanley Cupin 1906, 1907, 1908 ja 1910 voittaneen joukkueen hyökkääjätähti. Hänet muistetaan viidestä peräkkäisestä hattutempusta. Russell otettiin Hockey Hall of Fameen 1965.
Aiheesta muualla

Ernie Russell Legends of Hockey (englanniksi)
Ernie Russell The Internet Hockey Databasessa (englanniksi)
Erik Hartman

Erik Gustaf Hartman (9. tammikuuta 1877 Nikolainkaupunki – 29. lokakuuta 1936 Bergen, Norja) oli suomalainen konsuli ja vaasalaisen Oy C.J. Hartman Ab:n johtaja.
Erik Hartmanin vanhemmat olivat kauppaneuvos Carl Johan Hartman ja Maria Elisabet Malmberg. Hän pääsi ylioppilaaksi Nikolainkaupungin ruotsalaisesta lyseosta 1897 ja hän suoritti kauppatieteellisen tutkinnon Geran kauppakorkeakoulussa Thüringenissä Saksassa. Hartman teki opintomatkoja Saksaan ja Sveitsiin.
Hartman työskenteli isänsä omistamassa C. J. Hartmanin rautakaupassa. Liike siirtyi hänelle 1910 ja hän toimi sitten liikkeen johtajana kuolemaansa saakka. Hartman oli perustamassa Vakuutusosakeyhtiö Vellamoa ja Kokkolan Rautakauppa Oy:tä. Hän kuului muun muassa Liittopankin ja Helsingin Osakepankin, Suomen Sokeri Oy:n, Rautakonttori Oy:n ja Suomen Höyrylaiva Oy:n hallintoneuvostoihin sekä lukuisten muiden yritysten johtokuntiin.
Hartman oli Vaasan rahatoimikamarin ja kaupunginhallituksen jäsenenä. Hän toimi Vaasan VPK:n päällikkönä, Vaasan purjehdusseuran kommodorina sekä oli Ruotsin varakonsuli Vaasassa vuodesta 1918 alkaen.
Erik Hartman oli naimisissa vuodesta 1901 Elin Sofia Bäckströmin kanssa.
Erik Hansen (meloja)

| Mitalit | Mitalit | Mitalit |  |
| --- | --- | --- | --- |
|  Erik Hansen (meloja) |  Erik Hansen (meloja) |  Erik Hansen (meloja) |  |
Maa:   Tanska
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | K-1 1 000 m |  |
|  Pronssia | Rooma 1960 | K-1 4×500 m viesti |  |
|  Pronssia | México 1968 | K-1 1 000 m |  |
Erik Rosendahl Hansen (15. marraskuuta 1939 Randers – 29. syyskuuta 2014) oli tanskalainen ratameloja, olympiavoittaja ja maailmanmestari.
Hansen voitti kajakkiyksiköiden 1 000 metrillä olympiakultaa Roomassa 1960 ja olympiapronssia Méxicossa 1968. Roomassa hän voitti lisäksi pronssia kajakkiyksiköiden 4×500 metrin viestistä. Hansen kilpaili kajakkiyksiköiden 1 000 metrillä olympiatasolla myös Tokiossa 1964 ja Münchenissä 1972 ollen kummallakin kerralla seitsemäs. Hän voitti urallaan myös lukuisia MM- ja EM-mitaleita.
Hansen kuoli 74-vuotiaana 29. syyskuuta 2014.
Erazem Lorbek

| Erazem Lorbek |
| --- | --- |

Henkilötiedot
Koko nimi:  Erazem Lorbek
Syntynyt: 21. helmikuuta 1984 (ikä 40) Ljubljana, Slovenian sosialistinen tasavalta, Jugoslavian sosialistinen liittotasavalta
Kansalaisuus:   Slovenia
Koripalloilija
Pituus:  210 cm
Paino:  113 kg
NBA-varaus:  46. varaus 2005 Indiana Pacers
Pelaajaura
Yliopistojoukkueet
2002–2003:   Michiganin osavaltionyliopisto
Seurajoukkueet
1999–2002 2003–2006 2006–2007 2007 2007–2008 2008–2009 2009–2014:   KK Union Olimpija  Fortitudo Bologna  Unicaja Málaga  Benetton Treviso  Lottomatica Roma  CSKA Moskova  FC Barcelona Bàsquet
Maajoukkueet
2005–:   Slovenia
Aiheesta muualla
FIBA
Erazem Lorbek (s. 21. helmikuuta 1984 Ljubljana, Slovenian sosialistinen tasavalta, Jugoslavian sosialistinen liittotasavalta) on slovenialainen koripalloilija, joka on viimeksi edustanut FC Barcelonaa.
Ura

Lorbek aloitti uransa Union Olimpijan juniorijoukkueissa. Hän teki ensiesiintymisensä Union Olimpijan kanssa kaudella 1999-2000, kun hän pelasi seuran kakkosjoukkueessa. Vuonna 2002 hän siirtyi pelaamaan yliopistokoripalloa Michigan State Universityn koripallojoukkueeseen. Yliopistonkoripallon pelitapa ei kuitenkaan sopinut hänelle, jonka takia hän halusi palata takaisin Eurooppaan jo yhden kauden jälkeen. Hän palasi Fortitudo Bolognaan, jossa hän pääsi pelaamaan myös Euroliigaa.
Lorbek ehti ilmoittautua jo vuoden 2004 NBA:n varaustilaisuuteen, mutta vetäytyi lopulta. Vuoden 2005 varaustilaisuuteen hän kuitenkin osallistui ja Indiana Pacers varasi hänet numerolla 46. Lorbek ei kuitenkaan lähtenyt pelaamaan NBA:han vaan meni takaisin Eurooppaan. Vuonna 2006 hän siirtyi lainalle Unicaja Málagaan Pallacanestro Trevisosta. Lorbek oli pakotettu luopumaan sopimuksestaan Pallacanestro Trevison kanssa ja hän siirtyikin kaudeksi 2007-2008 Lottomatica Romaan. Viimeistään tällöin hän löi itsensä läpi ja pelasi siihen astisen uransa parhaan kauden tehden 13,3 pistettä ja ottaen 5,8 levypalloa ottelua kohden. Kauden jälkeen CSKA Moskova oli kiinnostunut Lorbekista ja hän siirtyi Venäjälle. CSKA:n kanssa Lorbek pelasi aina Euroliigan finaalissa ja voitti myös Venäjän mestaruuden. Kauden jälkeen hän siirtyi FC Barcelona Bàsquetin riveihin.
Aiheesta muualla

Wikimedia Commonsissa on kuvia tai muita tiedostoja aiheesta .
Euroliigan pelaajaprofiili
FIBAn pelaajaprofiili
Eston Kohver

Eston Kohver (s. 1971) on virolainen poliisi, joka työskentelee Viron tiedustelupoliisiorganisaatiossa järjestäytyneen rikollisuuden yksikössä. Hänelle myönnettiin vuonna 2010 valtiollinen kunniamerkki, viidennen luokan kotkaristi.
Sieppaus

Viron mukaan Venäjän turvallisuuspalvelu FSB sieppasi Kohverin Luhamaassa, Virossa, lähellä Venäjän rajaa 5. syyskuuta 2014. Venäjän mukaan Kohver oli ollut Venäjän puolella rajaa, joten FSB pidätti hänet. Häntä syytettiin muun muassa vakoilusta, maahan luvatta tunkeutumisesta ja laittomasta aseen hallussapidosta. Viron julkaisemassa asiakirjassa venäläiset rajavartijat vahvistavat sieppaajien tulleen Viroon Venäjältä.
Suomen ulkoministeri Erkki Tuomioja piti tapausta vakavana kidnappauksena. Pohjoismaiden ja Baltian maiden esittämässä vetoomuksessa todettiin, että Kohver vietiin voimaa käyttäen Venäjälle ja pidätettiin. He vaativat hänen vapauttamistaan välittömästi sekä palauttamaan Viroon. Myös Euroopan parlamentti vaati Kohverin välitöntä vapauttamista maaliskuussa 2015.
Elokuussa 2015 Kohver tuomittiin 15 vuodeksi vankeuteen Pihkovan alueoikeudessa Venäjällä. Lisäksi hänelle määrättiin 100 000 ruplan sakko.
26. syyskuuta 2015 Kohver palautettiin Viroon. Viro antoi Venäjälle vaihdossa Viron entisen suojelupoliisin työntekijän, Aleksei Dressenin. Hänet oli tuomittu maanpetoksesta vuonna 2012 vuodettuaan Virossa salaiseksi luokiteltuja tietoja Venäjälle Viron itsenäistymisestä vuodesta 1991 alkaen.
Erityinen lukukuntaseula

Erityinen lukukuntaseula (SNFS) on menetelmä, jolla saadaan nopeasti jaettua tekijöihinsä suuri kokonaisluku, jonka muoto on esimerkiksi 2x+1. Nopeus on tietenkin suhteellista, mutta nopeampaa keinoa ei toistaiseksi tunneta.
Vertaa: Yleinen lukukuntaseula (GNFS) joka on tarkoitettu suurille luvuille, joita ei ole esitetty näin yksinkertaisessa muodossa.
Esikaupunkipiiri (Vladikavkaz)

Esikaupunkipiiri (ven. Пригородный район, Prigorodnyi raion, oss. Горӕтгӕроны район, Gorætgærony rajon) on kunnallinen itsehallintoalue Pohjois-Ossetia-Alanian tasavallan itäosassa Venäjällä Kaukasiassa. Esikaupunkipiiri on maaseutualuetta, joka ympäröi tasavallan pääkaupungin Vladikavkazin ja sen lähiympäristön käsittävää Vladikavkazin kaupunkipiiriä, paitsi kaupunkipiirin etelä- ja kaakkoisrajoilla, jotka rajoittuvat naapuritasavaltoihin.
Muutoin Vladikavkazin esikaupunkipiiri rajoittuu lännessä Alagirin ja Ardonin piireihin, pohjoisessa Pravoberežjen piiriin, idässä Ingušiaan ja etelässä Georgiaan.  Esikaupunkipiirin pinta-ala on 1 460 km² ja vuonna 2002 piirissä oli 102 990 asukasta. Vladikavkazin esikaupunkipiirin hallinnollinen keskus on Oktjabrskojen kylä. Tämän lisäksi piiriin kuuluu 18 muuta kylää, mm. Gizil, Nogir ja Sunža.
Itäosa piiristä kuului vuoteen 1944 Tšetšeenien ja inguušien autonominen sosialistinen neuvostotasavaltaan. Stalinin karkottaessa inguušit 1944 alue liitettiin Pohjois-Ossetiaan. Inguušien palatessa alueella asui muita, mikä on johtanut näihin päiviin asti kestäneeseen konfliktiin. Konflikti kärjistyi 1989 ja kesti vuoteen 1992 jolloin syys-lokakuussa osseettijoukot ajoivat 40 000–60 000 inguušia alueelta. Suurin osa pakeni Ingušiaan. Moskova painosti Pohjois-Ossetian viranomaisia sallimaan pakolaisten paluun viiteen kylään, mutta suurempi pakolaisten paluu on estetty. Sittemmin tyhjäksi jääneelle alueelle on muuttanut osseetteja Etelä-Ossetiasta sotaa ja Georgian vainoja.
Erno Kostamo

Erno Juhani Kostamo on suomalainen moottoripyöräilijä, joka kilpailee katuradoilla ajettavassa IRRC-sarjassa. Kostamo on kaksinkertainen Suomen mestari ja Pohjoismaiden mestari. IRRC-sarjassa paras loppusijoitus on kolmas kaudella 2018.
Ura

Kostamo on ajanut pienenä kartingia, josta hän siirtyi minimotoihin, 125-kuutoisiin ja 600-kuutioisiin sekä lopulta vuonna 2013 Superbikeen. Vuonna 2023 hän voitti Imatranajoissa neljä lähtöä. Vuonna 2022 hän voitti Macaon GP:n ensimmäisenä ei-brittiläisenä sitten vuoden 1997. Vuonna 2019 hän loukkaantui vakasti joukkokolarissa Macaon GP:ssä.
Ernie Terrell

Ernie Terrell (4. huhtikuuta 1939 Belzoni, Mississippi – 16. joulukuuta 2014 Evergreen Park, Illinois) oli yhdysvaltalainen nyrkkeilijä, joka hallitsi WBA:n raskaansarjan maailmanmestaruutta vuosina 1965–1967. Hänen siskonsa oli The Supremes -yhtyeen laulaja Jean Terrell, jonka kanssa hänellä oli 1960-luvulla myös yhtye Ernie Terrell & Knockouts.
Ura

Terrell otteli varhaisella urallaan monia merkittäviä nyrkkeilijöitä vastaan. Hän hävisi Cleveland Williamsille tyrmäyksellä parin välisessä ensimmäisessä ottelussa, mutta voitti toisen kohtaamisen. Tämän lisäksi Terrell voitti Zora Folleyn ja kevyen raskaansarjan tulevan maailmanmestarin Bob Fosterin ennen nousuaan maailmanmestariksi.
Terrell voitti raskaansarjan maailmanmestaruutensa erikoisten tapahtumien kautta. Hänet oli asetettu raskaansarjan kiistattoman maailmanmestarin Muhammad Alin haastajaksi, mutta Alin peräännyttyä haasteesta WBA-nyrkkeilyliitto, joka ei hyväksynyt päätöstä, otti mestaruusvyönsä pois Alilta. Terrell otteli vapaana olevasta tittelistä Eddie Machenia vastaan 5. maaliskuuta 1965 ja nousi lajin maailmanmestariksi voittamattomana otelleen Muhammad Alin rinnalle, joka piti yhä hallussaan WBC:n mestaruutta.
Terrell puolusti mestaruuttaan kahdesti Doug Jonesia ja George Chuvaloa vastaan ennen kuin hän ja Ali viimein kohtasivat kehässä. Ottelu oli ensimmäinen mestaruusvöiden yhdistäminen nyrkkeilyhistoriassa, sillä vielä kertaakaan aiemmin ne eivät olleet olleet kahden eri henkilön hallussa samanaikaisesti. Ottelu tunnetaan erityisesti siitä, miten Ernie Terrell kieltäytyi kutsumasta ennen muslimiksi kääntymistään Cassius Clay -nimellä tunnettua Muhammad Alia tämän uudella nimellä. Ottelusta tuli 15 erän mittainen julma näytelmä Alin lyödessä Terreliä kasvoihin niin, että tämän silmät turposivat umpeen. Ali myös huusi päin piestyn Terrelin kasvoja: ”Mikä minun nimeni on?” Terrell menetti mestaruutensa Alin voitettua hänet selvästi pisteillä Alin lyötyä hänet sinettinä kanveesiin ottelun viimeisessä erässä.
Kun Ali vuonna 1967 menetti mestaruutensa kieltäydyttyään astumasta palvelukseen, osallistui Terrell nyrkkeilyturnaukseen, jonka tarkoituksena oli löytää entiselle mestarille seuraaja. Terrell kuitenkin hävisi ja WBA:n uudeksi raskaansarjan mestariksi nousi Joe Frazier.
Ferdinand Nahimana

| Ferdinand Nahimana> Henkilötiedot |
| --- | --- |
Syntynyt: 15. heinäkuuta 1950 
Ferdinand Nahimana (s. 15. heinäkuuta 1950 Gatonde, Ruhengeri, Ruanda) on ruandalainen historioitsija, joka on tuomittu osallisuudestaan Ruandan kansanmurhaan. Nahimana työskenteli radioasema RTLM:llä (Radio Télévision Libre des Mille Collines), joka kansanmurhan aikana tuotti ja levitti tutsien vastaista vihapropagandaa.
Aiheesta muualla

Ferdinand Nahimanan omat verkkosivut
Oikeudenkäyntiraportti
Fayetteville (Arkansas)

| Fayetteville |
| --- | --- |
 Kuvia Fayettevillestä.

 Koordinaatit: 36°03′45″N, 94°09′27″W 
Valtio:  Yhdysvallat
Osavaltio:   Arkansas
Piirikunta:  Washington
Hallinto:  
 – Pormestari:  Lioneld Jordan
Pinta-ala:  
 – Kokonaispinta-ala:  143,50 km²
 – Josta vettä:  3,57 km² 
Korkeus:  427 m
Väkiluku (2010):  73 580
 – Väestötiheys:  609,30 as./km²
Aikavyöhyke:  UTC-6 (kesäaika UTC-5)
Lempinimi::  Track Capital of the World, The Hill, Athens of the Ozarks
Motto::  Regnat Populus (lat. kansa hallitsee)
 
 City of Fayetteville 
Infobox OKVirheellinen NIMI-arvo: 
Fayetteville on kaupunki Washingtonin piirikunnassa, Arkansas’n osavaltiossa Yhdysvalloissa. Sen väkiluku oli vuoden 2010 väestönlaskennassa 73 580. Vuonna 2017 sen arvioitiin olleen 85 257. Kaupungin nykyinen pormestari on Lioneld Jordan. Arkansas’n yliopiston pääkampus sijaitsee Fayettevillessä.
Kuvia kaupungista

Fayettevillen keskusta.
Dickson Street.
Arkansas’n yliopiston Donald W. Reynolds Razorback Stadium.
Aiheesta muualla

Kuvia tai muita tiedostoja aiheesta Fayetteville (Arkansas) Wikimedia Commonsissa
Elena Leeve

| Elena Leeve |
| --- | --- |
 Elena Leeve huhtikuussa 2009 Kirjasto 10:ssä.
Henkilötiedot
Koko nimi:  Elena Maire Karin Leeve
Syntynyt: 1. helmikuuta 1983 (ikä 41) Helsinki
Ammatti:  näyttelijä
Puoliso:  Jussi Nikkilä (vih. -; ero 2020)
Lapset:  2
Näyttelijä
Aktiivisena:  1997–
Merkittävät roolit:   Cyclomania  Tulennielijä  Putoavia enkeleitä 
Palkinnot
  Parhaan naispääosan Jussi  1998 Tulennielijä  2008 Putoavia enkeleitä  
Aiheesta muualla
IMDb 
Elonet
AllMovie
Svensk Filmdatabas
Elena Maire Karin Leeve (s. 1. helmikuuta 1983 Helsinki) on suomalainen näyttelijä. Hän on valmistunut Teatterikorkeakoulusta teatteri­taiteen maisteriksi vuonna 2006.
Ura

Leeve alkoi harrastaa näyttelemistä seitsemän­vuotiaana. Hänen ensimmäisen merkittävä roolinsa oli nuorten­sarjassa Kuusikko ja kuoleman varjot (1997).
Leeve esiintyi 11-vuotiaana Circle-yhtyeen musiikki­videolla Kyberia ja myöhemmin hän oli vuonna 1997 mukana Kom-teatterin Rikoksessa ja rangaistuksessa. Vuonna 2002 hänet nähtiin Prosperon tyttärenä Ryhmäteatterin tuotannossa Shakespearen Myrskystä. Leeve on tehnyt rooleja Q-teatterissa, ja muita näyttämöitä ovat olleet Suomen Kansallisteatteri ja Lahden kaupunginteatteri, jossa hän vuonna 2011 esitti nuorta Hannah Arendtia Taru Mäkelän ohjaamassa näytelmässä Hannah ja rakkaus. Näytelmää esitettiin myös Turun kaupunginteatterissa, Tampereen Työväen Teatterissa ja Helsingin Korjaamolla.
Leeve on näytellyt elo­kuvissa, televisio­sarjoissa ja näytelmissä. Hän voitti parhaan nais­pääosan Jussi-palkinnon ylä­aste­ikäisenä elo­kuvasta Tulen­nielijä (1998). Hän on saanut saman palkinnon myös elo­kuvasta Putoavia enkeleitä (2008). Leeve oli ehdolla palkinnon­saajaksi myös vuonna 2002 elo­kuvasta Cyclomania.
Rockyhtye Maj Karman Kauniit Kuvat on tehnyt Elena Leevestä kappaleen Metallisydän-albumilleen.